ମାଲକାନଗିରି ୭|୬ଃ ଲାଲ୍ କରିଡରରେ ପହଁଚି ଲୋକଙ୍କ ସମସ୍ୟା ବୁଝିଲେ ସରକାରୀ ବାବୁ । ମାଲକାନଗିରି ଜିଲ୍ଲା ଚିତ୍ରକୋଣ୍ଡା ବିଚ୍ଛିନ୍ନାଞ୍ଚଳ ଧୂଳିପୁଟ ପଞ୍ଚାୟତରେ ପହଞ୍ଚି ଲୋକଙ୍କ ଦୁଃଖ ବୁଝିଛନ୍ତି ଚିତ୍ରକୋଣ୍ଡା ବିଡିଓ ।
୮ କିଲୋମିଟର ନଦୀ ନାଳ ଓ ପାହାଡ ରାସ୍ତା ପାରି ହୋଇ ସେଠାରେ ପହଂଚି ଥିଲେ ଚିତ୍ରକୋଣ୍ଡା ବିଡିଓ ଲରେମୋହନ କରସେଲ । ପଞ୍ଚାୟତବାସୀଙ୍କ ସହ ସମସ୍ତ ସମସ୍ୟାର ଆଲୋଚନା କରି ପ୍ରଥମେ ଗାଁକୁ ରାସ୍ତା ନିର୍ମାଣ କରିବାକୁ ପ୍ରତିଶ୍ରୁତି ଦେଇଛନ୍ତି ବିଡିଓ ।
୨୦୦୮ ମସିହାରେ ମାଓବାଦୀମାନେ ମାଲକାନଗିରିର ପୂର୍ବତନ ଜିଲ୍ଲାପାଳ ଆର. ଭିନିଲ୍ କ୍ରିଷ୍ଣାଙ୍କ ଅପହରଣ ପରେ ଏହି ଅଞ୍ଚଳରେ କୌଣସି ସରକାରୀ ଅଧିକାରୀ ଆଉ ଆସିନଥିଲେ । ନକ୍ସଲ ଭୟରେ ଏହି ଅଞ୍ଚଳକୁ କେହି ଆସୁ ନଥିବା ବେଳେ ଏହି ଅଞ୍ଚଳକୁ ଲରେମୋହନ ପହଁଚି ଶୁଖିଲା ଓଠରେ ହସ ଭରିଛନ୍ତି ।
ଏହାସହ ମାଓ ଅଞ୍ଚଳରେ ମାଓବାଦୀ ଭୟ ଦେଖାଇ ଅନ୍ୟ ଅଧିକାରୀ ଉପାନ୍ତ ଅଞ୍ଚଳକୁ ଗସ୍ତ କରୁ ନଥିବା ବେଳେ ବିଡିଓ ମହାଶୟ ଅନ୍ୟମାନଙ୍କ ପାଇଁ ଏକ ଉଦାହରଣ ସୃଷ୍ଟି କରିପାରିଥିବା ସାଧାରଣରେ ଚର୍ଚ୍ଚା ଜୋର ଧରିଛି ।
